Jan Eskymo Welzl

Jan Welzl (født 15. august 1868 i Zábřeh, Mähren, Østerrike-Ungarn, død 19. september 1948 i Dawson City, Yukon, Canada) var en tsjekkoslovakisk oppdagelsesreisende, eventyrer, jeger, gullgraver, eskimohøvding og justitiarius på øya Novaja Sibir, senere historieforteller og forfatter. Han er kjent under pseudonymet Eskymo Welzl og kallenavnet Artkis' Bismarck.

Fra 1930-årene til sin død i 1948 holdt Welzl til i Dawson City i Yukon-territoriet i Canada. Han ble betegnet som en eksentrisk person, og var opptatt av å konstruere en perpetuum mobile – en evighetsmaskin.

Rudolf Těsnohlídek begynte å skrive ned hans opplevelser på bakgrunn av samtaler med ham. Pavel Eisner fortsatte dette arbeidet, som senere ble fullført av Bedřich Golombek og Edvard Valenta. Boka Třicet let na zlatém severu («Tretti år i det gyldne nord») ble populær i Tsjekkoslovakia og også i utlandet. Den kanadiske polarutforskeren Vilhjalmur Stefansson mente at boka ikke var noe annet enn parodi på polarlitteratur, og mistenkte at historiene var oppdiktet. Han antydet også at den virkelige forfatteren kunne være Karel Čapek som skrev forordet til den engelske utgaven.

Asteroiden 15425 Welzl, som ble oppdaget 24. september 1998, er oppkalt etter ham.

Noter og referanser

Eksterne lenker 
   Jan Welzl, polární cestovatel  offisiell fanside

Tsjekkiskspråklige forfattere
Personer fra Okres Šumperk
Tsjekkoslovakiske forfattere